CELEX: 62020TN0247
Language: fi
Date: 2020-05-04 00:00:00
Title: Asia T-247/20: Kanne 4.5.2020 – JP v. Komissio

6.7.2020   
            
            
               FI
            
            
               Euroopan unionin virallinen lehti
            
            
               C 222/27
            
         
      Kanne 4.5.2020 – JP v. Komissio
      (Asia T-247/20)
      (2020/C 222/30)
      Oikeudenkäyntikieli: englanti
      
         Asianosaiset
      
      
         Kantaja: JP (edustajat: asianajajat: S. Rodrigues ja A. Champetier)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa 24.2.2020 tehdyn komission päätöksen C(2020) 1195 final, jolla komissio hylkäsi asetuksen (EY) No 1049/2001 mukaisen uudistetun hakemuksen saada tutustua asiakirjoihin – GESTDEM 2019/5394–5399 ja
               
            
                  —
               
               
                  velvoittaa vastaajan maksamaan symbolisen yhden euron korvauksen kantajalle aiheutuneesta aineettomasta vahingosta sekä korvaamaan kaikki kantajan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja vetoaa kanteensa tueksi neljään oikeudelliseen perusteeseen.
      
                  1.
               
               
                  Ensimmäisessä oikeudellisessa perusteessa väitetään, että asetuksen (EY) N:o 1049/2001 4 artiklan 1 kohdan b alakohtaa ja 17 artiklaa, jotka koskevat yksityiselämän ja yksilön koskemattomuuden suojaa, on rikottu.
               
            
                  2.
               
               
                  Toisessa oikeudellisessa perusteessa väitetään, että asetuksen (EY) N:o 1049/2001 4 artiklan 3 kohtaa, joka koskee päätöksentekomenettelyn suojaa, on rikottu.
               
            
                  3.
               
               
                  Kolmannessa oikeudellisessa perusteessa väitetään, että asetuksen (EY) N:o 1049/2001 4 artiklan 6 kohtaa, joka koskee osittaisen tutustumisoikeuden myöntämistä, on rikottu ja suhteellisuusperiaatetta on loukattu.
               
            
                  4.
               
               
                  Neljännessä oikeudellisessa perusteessa väitetään, että hyvän hallinnon periaatetta on loukattu.